cyanic-selkie/wikianc huggingface dataset:
Korismaattimutaasi
Rakenne ja toimintamekanismi
Korismaattimutaasin toimintaa inhiboivat entsyymin tuote prefeenihappo sekä aromaattiset aminohapot fenyylialaniini, tryptofaani ja tyrosiini sekä eräät metallit kuten kupari ja koboltti.
Vau!!
Kokoonpano
16. maaliskuuta 1980 Microvoxilla äänitetyllä debyyttisinglellä Vau!!:n kokoonpano on Kari Kivelä (laulu), Matti Hanski (kitara), Harri Savilahti (basso) ja Esa Laaksonen (rummut). Ensimmäinen albumi äänitettiin elokuussa 1981 MSL-Studiolla ja sille oli tullut mukaan Jarkko Junttila (kitara ja syntetisaattori). Rumpaliksi oli vaihtunut Tapio "Tapo" Leppänen.
Vuoden 2019 kokoonpano on Petri Rotsten (laulu, akustinen kitara), Ilkka Mattila (kitara), Jari "Jarkki" Karjalainen (basso) ja Tapio "Tapo" Leppänen (rummut).
Mercedes-Benz W196
Runko ja koriversiot
pienoiskuva|oikea|W196R Nürburgring 1954, Fangio W196 käytti runkoputkiin sijoitettuja pitkittäisiä vääntösauvajousia etu- ja taka-akselilla, hydraulisia Fichtel&Sachs:in teleskooppi-iskunvaimentimia jäähdytystä edesauttavalla rivoituksella, sekä hydraulista ohjausvaimenninta. Rajoittavan 16-tuumaisen pyöräkoon takia, ja jousittamattoman massan vähentämiseksi W196:n oli alun perin suunniteltu käyttävän ylikokoisia, korin sisään sijoitettuja rumpujarruja, halkaisijaltaan edessä 350 mm ja takana 275 mm, jotka oli aluksi yhdistetty napoihin nivelletyillä akseleilla (takana vetoakseleiden yhteydessä; W196-suunnitelmaan oli alusta asti sisällytetty neliveto-optio, jonka käyttöön otto oli vuonna 1955 käynnissä kunnes Le Mans-katastrofi keskeytti työn). Rummut oli varustettu jäähdytysilmaa tuottavilla turbiinimaisilla ilmanohjaimilla. Etujarrut ottivat jäähdytysilmansa jäähdytinkidan kautta, kun taas taakse jäähdytysilma otettiin kuljettajan tuulilasin/mittaristokyhmyn etupuolella ylipaine-alueella sijaitsevasta ilmanottoaukosta (kuva; vuoden 1954 W196R alkuperäisellä takajarrujen ilmanottoaukolla - museoidut W196-autot on useimmiten päivitetty vuoden 1955 korimuutoksin), mistä ajoviima johdettiin letkuilla kuljettajan jalkojen välistä - tämä pakotti hänet istumaan hajareisin, vasen jalka kytkimellä sekä oikea kaasu- ja/tai jarrupolkimella. Takajarrujen ilmanottoaukosta johdettiin myös jäähdyttävää ajoviimaa kuljettajalle: ensi aluksi mittaritauluun leikattujen viiltojen kautta, sittemmin korin ja mittaristokotelon väliin jätetystä raosta. Monza-koriset autot saivat myöhemmin poistoaukot korin takaosan alipainealueelle molemmin puolin kuljettajan päänojaa/evää. Kaudella 1955 takajarrujen ilmanotto mittaristokyhmystä poistui, ja se korvattiin kahdella ilmanottohuuvalla ohjaamon sivuilla edessä, joilla kuljettajan istuma-asentoa haitanneesta jäähdytysilmatorvesta voitiin luopua. Monza-korissa ilmanottoaukot takalokasuojien etu-yläkulmissa ohjasivat viilentävää ilmavirtaa takarenkaille. Avopyöräversiossa takajarrujen poistoilman aukot sijaitsivat lähempänä korin perää, ja pakoputket oli eri ilmanohjainkokeilujen jälkeen sijoitettu lämpösuojattuun kaukaloon auton oikean kyljen alalaitaan: pakoputket ja kaukalon takaosa kääntyivät ulospäin ohjataakseen paitsi putkien kuumat pakokaasut myös moottoritilan poistoilman poispäin oikeanpuoleisesta takarenkaasta. Etupyörien kurasuihku estettiin kylkien pienillä evillä (kuva; 1954, Fangio).
Formula 1 -tulokset
** Valmistajien maailmanmestaruus on jaettu vuodesta 1958 alkaen. ‡ Jaettu auto.
W196 S Coupé ("Uhlenhaut-Coupé")
Tuore uutinen 14.5.2022 kertoo, että Mercedes-Benz on aikeissa huutokaupata yhden omistamistaan kahdesta 300 SLR (W196) Uhlenhaut-coupésta. Sen tavoitehinta olisi lähteen mukaan 135 miljoonaa Euroa, minkä kauppahinnan toteutuessa siitä tulisi maailman kallein henkilöauto. Tällä hetkellä titteli on erään Ferrari 250 GTO:n (valmistettu 36 kpl) nimissä, minkä myyntihinta oli noin 70 miljoonalla Euroa. Tämä toinen valmistettu 300 SLR alustanumerolla 196.110-00008/55 on päivämäärällä 19.5.2022 myyty 142 miljoonalla USD (135M €) Mercedes-Benzin järjestämässä yksityisessä huutokaupassa merkittävimmille keräilijöille. Myynnistä kertyneet varat menevät kansainväliseen Mercedes-Benz Fund- stipendirahastoon, mikä tukee ajoneuvotekniikan opiskelijoita.
Kekkosen III hallitus
Hallituksen toimikaudella syyskuussa 1952 Suomi sai suoritetuiksi loppuun sotakorvauksensa Neuvostoliitolle. Tämän kunniaksi järjestettiin Helsingin messuhallissa juhlatilaisuus, jossa puhuivat pääministeri Urho Kekkonen ja kauppa- ja teollisuusministeri Penna Tervo.
Keminsaamelaiset
Keminsaamelaiset olivat Suomen nykyisen alueen sisällä itäisin niistä kansatieteellisistä ja historiallisista pääryhmistä, joihin saamelaiset vakiintuneesti on jaettu. He asuivat Kemin Lapissa Kuusamosta Inariin ulottuvalla alueella. Inarinsaame on Kemin Lapin saamelaiskielistä ainoa säilynyt, kun taas keminsaame on kattonimitys muiden lapinkylien kadonneille kielille tai murteille.
Falling Up
Falling Up on yhdysvaltalainen kristillinen alternative rock -yhtye Albanystä, Oregonista. Yhtye julkaisee BEC Recordingsin kautta. Yhtyeen nimi on peräisin heidän ensimmäisestä kappaleestaan, jonka he kirjoittivatl. Kappale viittaa siihen, kuinka epätäydellisiä ihmiset ovat. Heidän sanoituksensa käsittelevät usein armoa.
Fan-Pix
Kokoonpano
sekä:
The Boppersin managerina on toiminut Michel Jezewski.
Pierre Abélard
Filosofi ja teologi
Vuoden 1102 tienoilla, ollessaan vasta 22-vuotias, hän toimi opettajana itse perustamassaan koulussa Melunissa Pariisin seudulla. Oppilaitoksessaan hän opetti retoriikkaa ja skolastista filosofiaa. Myöhemmin hän muutti Pariisin lähelle Corbeiliin ollakseen lähempänä keskeistä keskustelupaikkaa. Hän oli loistava opettaja, ja hänellä oli menestystä oppilaiden suhteen. Menestyneenä opettajana hän soi itselleen oikeuden ja mahdollisuuden hyökätä sekä Vilhelm Champeauxlaisen opettamaa realistista oppia että Roscellinuksen nominalismia vastaan. Hän aloitti teologian opinnot varsin myöhään, mutta hänen menestyksensä tämän oppiaineen puitteissa oli yhtä merkittävää kuin filosofiassakin.
Rakkaus Héloïseen
Setä Fulbert suunnittelikin julman ja kohtuuttoman koston. Hän palkkasi miehet kuohitsemaan Abélardin. Yksi miehistä oli Abélardin oma palvelija, joka oli suostunut tuumaan suuren rahapalkkion toivossa. Miehet jäivät kuitenkin pian kiinni.
Myöhemmät vaiheet
Abélard kuoli 21. huhtikuuta 1142 Saint-Marcelin luostarissa lähellä Chalon-sur-Saônea. Abélardin perustaman luostarin raunioita on nykyisinkin nähtävissä lähellä Troyes'n kaupunkia. Abélardin ruumiin jäännöksiä, tai ainakin sellaisina pidettyjä, on siirretty monesti. Nykyisin Abélard on haudattu Pariisin Père-Lachaisen hautausmaalle.
Törnudd
Törnudd on muun muassa seuraavien suomalaisten sukunimi:
Veli Arvonen
Arvosen ensimmäinen työnantaja hänen valmistuttuaan Turun teknillisen koulun huoneenrakennuksen ja tie- ja vesirakennuksen opintosuunnilta vuonna 1930 oli Turun sataman satamarakennuskonttori, jossa hän oli rakennusmestarina. Vuonna 1934 Arvonen perusti yhdessä rakennusmestari Vilho Lambert Heinosen kanssa oman yrityksen. Heinosen kanssa yhteistyö jatkui vuoteen 1942, jolloin Heinonen perusti Emil Hartelan kanssa Urakoitsijat Oy -rakennusliikkeen. Toiminta-aikanaan Rakennustoimisto Arvonen oli Suomen suurimpia ja arvostetuimpia ja sen keulakuva Arvonen sai teollisuusneuvoksen arvon vuonna 1948 ja vuorineuvoksen arvon vuonna 1957. Yritystoiminnan ohella Arvonen oli Turun Rakennusmestariyhdistyksen johtokunnan jäsen ja puheenjohtaja, Suomen Rakennustyönantajaliiton ja Suomen Rakennusteollisuusliiton hallitusten jäsen, jälkimmäisessä urakoitsijavaliokunnan pitkäaikainen puheenjohtaja ja lopulta koko liiton hallituksen puheenjohtaja. Hän toimi myös Keramian johtokunnan ja Finnairin hallintoneuvoston puheenjohtajana ja kuului Urho Kekkosen ystäväpiiriin. Arvonen oli myös Turun kauppakorkeakoulun hallituksen puheenjohtaja vuosina 1957–1975.
Norway (Michigan)
45.78694°N, -87.90361°W
Kindan kunta
Piirit
Vuodesta 2016 alkaen kunta on jaettu seuraaviin piireihin:
HMS Whalsay
Palvelus
Alus lainattiin lokakuussa 1943 Portugalin laivastolle, joka nimesi sen NRP P4:ksi. Alus palautettiin kesäkuussa 1945 kuninkaalliselle laivastolle. Alus myytiin kesäkuussa 1946 Portugalille, joka liitti sen laivastoonsa lokakuussa nimellä NRP Santa Maria runkonumerolla MR. Aluksen runkonumeroksi vaihdettiin 1951 M404 ja edelleen vuonna 1956 M392. Alus poistettiin alusluettelosta 1971.
Säätiöt ja rahastot
Säätiöt ja rahastot ry (aiemmin Säätiöiden ja rahastojen neuvottelukunta, ruots. Stiftelser och fonder rf, engl. Association of Finnish Foundations) on suomalainen apurahanjakajien yhdistys ja Suomen ainoa säätiöiden etu- ja tukijärjestö. Yhdistyksellä on yli 200 jäsentä ja siihen kuuluvat kaikki merkittävimmät apurahasäätiöt. Yhdistyksen toimitusjohtaja on dosentti Liisa Suvikumpu.
Sumatrantiikeri
Sumatrantiikeri (Panthera tigris sumatrae) on pienikokoinen ja tiheäjuovainen tiikeri, jota tavataan ainoastaan Sumatran saarella Indonesiassa. Se on viimeinen suurilla saarilla asuvista tiikerin alalajeista. Sumatrantiikeri on äärimmäisen uhanalainen ja niitä arvioidaan olevan jäljellä vain noin 200–400 yksilöä luonnossa ja noin 200 yksilöä eläintarhoissa. Lajin pelätään kuolevan sukupuuttoon vielä tällä vuosisadalla. Siksi Indonesian pitäisikin ryhtyä suojelutoimiin. Se on hyvä uimari ja viihtyy vedessä. Joskus on esitetty väitteitä, että sumatrantiikeri ei olisi tiikerin alalaji vaan aivan oma lajinsa.
Nicolas Appert
thumb|Nicolas Appert
Nicolas Appert (1749, Châlons en Champagne – 1841, Massy) oli ranskalainen kondiittori ja kokki, joka keksi säilykkeen.
Maxwell (jalkapalloilija)
Maxwell Scherrer Cabelino Andrade, joka tunnetaan paremmin nimellä Maxwell (s. 27. elokuuta 1981 Cachoeiro do Itapemirim, Espírito Santon osavaltio, Brasilia) on brasilialainen jalkapalloilija, joka on lopettanut uransa. Hänen pelipaikkansa oli vasenlaitapuolustaja tai laitalinkki.
Ura
Cruzeiron juniorijoukkueessa pelannut Maxwell aloitti ammattilaisuransa Alankomaissa AFC Ajaxin joukkueessa kaudella 2001/02. Hänen henkilökohtainen menestyskautensa Ajaxissa oli 2002/03, jolloin hän pelasi lähes kaikki Eredivisien ottelut ja valittiin Alankomaiden vuoden pelaajaksi. Hän loukkaantui vakavasti cup-ottelussa Willem II Tilburgia vastaan huhtikuussa 2005.
Tammikuussa 2012 Maxwell siirtyi Ranskan liigan kärkijoukkue Paris Saint-Germainiin 3,5-vuotisella sopimuksella.
Latvia
Balttiheimot jäävät saksalaisvallan alle
Nykyisen Latvian alueella on ollut asutusta pian jääkauden jälkeen 9000 eaa., kun ensimmäiset ihmiset etelästä saapuivat alueelle. Muinaisbalttilaiset tulivat aluksi toimeen metsästämällä ja kalastamalla. He elivät matriarkaalisissa yhteisöissä, joissa ruoka ja tavarat jaettiin tasa-arvoisesti yhteisön kesken. Myöhemmin ilmastonmuutoksen seurauksena joille ja järville alkoi muodostua suurempia asutuskeskuksia. Heidän saapuessaan aluetta asuttivat itämerensuomalaiset heimot, joista Latvian liiviläiset polveutuvat ja joilta muinainen Liivinmaa sai nimensä.
Puolan, Ruotsin ja Venäjän vallan alla
Kuuluessaan Ruotsille oli Riika koko Ruotsin suurin kaupunki. Ruotsi menetti Liivinmaan ja Vironmaan Venäjälle suuressa Pohjan sodassa ja lopullisesti Uudenkaupungin rauhassa 1721. Puolan jaossa 1772 Venäjä sai myös Latgallian alueen ja Puolan kolmannessa jaossa 1795 Kuurinmaan. Sekä Liivinmaa että Kuurinmaa olivat vuoteen 1917 saakka Venäjän kuvernementteja, joista Liivinmaahan kuului myös nykyisen Viron eteläosa. Lisäksi nykyisen Latvian itäosa kuului Vitebskin kuvernementtiin. Teollisuuden lisääntymisen myötä latvialaisprovinssien talous koheni ja väestö lisääntyi nopeasti, niin että Liivinmaan kuvernementti ja Kuurinmaan kuvernementti olivat koko Venäjän imperiumin kehityksen kärjessä. Maatalousväestön olot heikkenivät kuitenkin aluksi maaorjuuden vuoksi. Maaorjuus lakkautettiin Liivinmaalla 1817, Kuurinmaalla 1819 ja Latgalliassa vasta 1861. Maakysymys ratkaistiin niin, että aatelisto säilytti omistusoikeutensa maaorjuuden loputtuakin. Maanosto-oikeuden maatalousväestö sai vasta 1863.
Latvian neuvostotasavalta
Molotov–Ribbentrop-sopimuksen seurauksena Neuvostoliitto ryhtyi tavoittelemaan Latviaa haltuunsa. Lokakuussa 1939 solmitun sopimuksen nojalla se perusti Latvian länsiosiin ilma-, meri- ja maavoimien tukikohtia ja sijoitti niihin yli 25 000 sotilasta, mikä oli enemmän kuin Latvian rauhanaikaisen armeijan vahvuus. Neuvostoliitto valtasi maan 17. kesäkuuta 1940, perusti Latvian sosialistisen neuvostotasavallan ja käynnisti laajan terrorin. Latvian liittämistä Neuvostoliittoon johti varapääministeri Andrei Vyšinski, joka oli kunnostautunut yleisenä syyttäjänä Stalinin vainojen aikaisissa oikeudenkäynneissä. Valtionpäämies Kārlis Ulmanis vangittiin ja kuljetettiin Turkmenistaniin, jossa hän kuoli pari vuotta myöhemmin; hänen tarkka kohtalonsa selvisi vasta Mihail Gorbatšovin kaudella 1980-luvulla. Toisessa maailmansodassa Saksa miehitti Latvian heinäkuussa 1941. Latvian juutalaisista 90 prosenttia eli 80 000 henkeä likvidoitiin vuosina 1941–1942. Sodan loppuvaiheessa perustettiin latvialainen Waffen-SS-joukko, joka taisteli Saksan puolella puna-armeijaa vastaan. Siihen värvättiin noin 100 000 miestä.
Liikenne
Latviassa on 42 lentokenttää. Rautateitä on 2 239 kilometriä ja päällystettyä maantietä 14 459 kilometriä. Satamakaupungit ovat Riika ja Ventspils. Riiasta on lauttayhteyksiä Tukholmaan ja Lyypekkiin. Myös Ventspilsistä pääsee Ruotsiin ja Saksaan ja lisäksi neljä kertaa viikossa Viroon. Useimmissa kaupungeissa on toimiva paikallisliikenne, johon käytetään busseja, raitiovaunuja ja johdinautoja. Junalla pääsee kätevästi esimerkiksi Riiasta Jūrmalaan 40 minuutissa tai Liepājaan kolmessa tunnissa.
Väestö
Latvialaisten koulutus alkaa pakollisesta esikoulusta 5–7-vuotiaille. Sen jälkeen seuraa pakollinen ilmainen yhdeksänvuotinen peruskoulu, jonka päätteeksi suoritetaan kansallinen testi. Tämän läpäisseet voivat hakea lukioon tai 2–4 vuoden pituisiin ammatillisiin koulutuksiin. Peruskoulun päättötestiä suorittamattomille on tarjolla oma ammatillinen koulutuslinjansa. Korkea-asteen opetus on kaksijakoista – monet yliopistot ja korkeakoulut tarjoavat sekä akateemisia opintoja että soveltavampia ammattikorkeakoulutyyppisiä opintoja. Yliopistoissa on tietty kiintiö valtion rahoittamia vapaaoppilaspaikkoja, niiden ulkopuolelle jääneet voivat päästä opiskelemaan maksamalla lukukausimaksun.
Perinteitä
pienoiskuva|180px|vasen|Västäräkki on Latvian kansallislintu Latviassa juhannusta (latv. ligo) vietetään aina 24. kesäkuuta ja silloin syödään ja juodaan, ja juhannustapoihin kuuluu myös kokonpoltto. Latvialaisen ruokavalion perustana ovat ruis, vehnä ja peruna. Maitotuotteita, kuten maitoa, voita, rahkaa ja smetanaa pidetään terveellisinä. Yleisin liha on porsaanlihaa. Savustettu kala on suosittua Riiassa ja rannikolla.
Länsi-Pommerin voivodikunta
Länsi-Pommerin läänin rajaläänejä ovat Lubuszin voivodikunta etelässä, Ison-Puolan voivodikunta kaakossa ja Pommerin voivodikunta (historiallinen Vähä-Pommeri) idässä. Pohjoisessa voivodikunta rajoittuu Itämereen, lännessä sen naapureita ovat Saksan puolella Brandenburgin ja Mecklenburg-Etu-Pommerin osavaltiot.
Pertti Paasio
Poliittinen ura
Pertti Paasio nousi ensimmäiseltä varasijalta eduskuntaan edustaja Esko Niskasen tilalle 5. heinäkuuta 1975 mutta ei pystynyt säilyttämään paikkaansa vuoden 1979 eduskuntavaaleissa. Hän kuitenkin nousi jälleen 1. heinäkuuta 1982 edustaja Jacob Södermanin tilalle eduskuntaan, jossa hän säilytti paikkansa kunnes tuli valituksi Euroopan parlamentin jäseneksi 1996.
Länsi-Pommerin voivodikunta
Piirikunnat
<li>Kamień (47 604) <li>Kołobrzeg 76 089 <li>Koszalin (64 087) <li>Łobez (38 232) <li>Myślibórz (67 412) <li>Police (64 147)
Kronstadtin kapina
Kronstadtin kapina oli Kronstadtin laivastotukikohdan sotilaiden epäonnistunut kapina bolševikkeja vastaan vuonna 1921. Sitä on pidetty viimeisenä merkittävänä kapinayrityksenä bolševikkeja vastaan neuvosto-Venäjällä.
Merimiesten vaatimukset
28. helmikuuta 1921 Petropavlovskin matruusit esittivät 15-kohtaisen vaatimuslistan:
HMS Curlew
HMS Curlew on ollut kahdeksan Britannian kuninkaallisen laivaston aluksen sekä yhden tukikohdan nimenä.
Roquetailladen linna
Linnassa on asunut sama suku yli 700 vuotta. Se on ollut vuodesta 1956 avoinna yleisölle, ja on Bordeaux'n alueen suosituimpia matkailunähtävyyksiä. Linna on avoinna ympäri vuoden, ja esittely on tarvittaessa myös englanniksi.
Mahasaivartajat
Aiheesta muualla
Magebrems
Baseballin maailmanmestaruuskilpailut 1974
Yhdysvallat ja Nicaragua päätyivät tasatilanteeseen sarjan kärjessä, ja niiden keskinäinenkin ottelu jouduttiin lopettamaan tasatilanteeseen pimeyden takia. Turnauksen päätteeksi nämä joukkueet kohtasivat paras kolmesta -systeemillä pelatussa loppuottelusarjassa. Nicaragua voitti ensimmäisen ottelun 3-1, mutta Yhdysvallat vei kaksi seuraavaa ja mestaruuden juoksuin 4-3 ja 9-2.
Signe Hirvihauta-Heino
Heino kävi keskikoulun. Hän toimi kotitalousneuvojana Kangasalan kotitalousopistossa vuonna 1935 ja kansakoulujen kotitalousopettajana Tampereella vuonna 1955. Kotitalousneuvojana Heino toimi Peräseinäjoella ja Tyrvännöllä ja kotitalousopettajana Hattulassa, Jurvalla ja Rantasalmella vuosina 1939–1966. Heino omisti myös Vaate- ja Lyhyttavaraliike nimisen yrityksen Hämeenlinnan maalaiskunnassa.
Mutakarppi
Mutakarpin tavallinen pituus on 15,2 senttimetrin luokkaa ja maksimipituus 55 senttimetriä. Suurin tavattu paino on 500 grammaa. Mutakarpilla on kylkiviivallaan 37–43 suomua.
Mutakarppi on kaikkiruokainen. Sen luonnonvaraisilla kannoilla on voimakas vaellusvietti, minkä viljellyt kannat ovat vähitellen menettämässä.
Drive-in
Suomessa toimi 1960–80-luvuilla useita autopankkeja. Niissä pankkikonttorin palveluita sai autosta käsin. Yhdysvalloissa ja muissa käteisrahaa ja sekkejä maksuliikenteeseen käyttävissä maissa drive-in-pankit ovat yhä yleisiä.
Pituusaste
Mittaaminen
Pituuspiiri annetaan asteina (λ) välillä 0–180° läntistä tai itäistä pituutta. Yksi pituusaste (°) voidaan jakaa kuuteenkymmeneen minuuttiin (′), jotka puolestaan voidaan jakaa kuuteenkymmeneen sekuntiin (″).
Valley City (Pohjois-Dakota)
Valley City on kaupunki Pohjois-Dakotassa, Yhdysvalloissa. Sen väkiluku oli vuonna 2020 6 380 asukasta. Valley Cityn mediaani-ikä on 42 vuotta. Kaupunki perustettiin vuonna 1874. Siellä toimii yliopisto.
Clarence Carnes
Elämäkerta
16-vuotiaana Carnes tuomittiin huoltoaseman työntekijän murhasta. Hänet sijoitettiin Graniten koulukotiin, jossa oli muitakin alaikäisiä vankeja. Vuonna 1945 Carnes päätti karata muutaman muun vangin kanssa koulukodista. Hän jäi kuitenkin kiinni ja tuomiota jatkettiin 99 vuodella. Syynä oli hänen paon aikana ottamansa panttivanki. Häntä ei kuitenkaan palautettu koulukotiin, vaan hänet lähetettiin USP Leavenworthin vankilaan Kansasiin suorittamaan rangaistustaan. Koska Carnes yritti paeta sieltäkin huhtikuussa 1945, hän sai viiden vuoden lisätuomion ja hänet sijoitettiin Alcatraziin. Siellä hänet arvioi vankilan psykiatri Romney M. Ritchey, joka havaitsi Clarencen olevan psykopaattinen sekä tunteiltaan epävakaa.
Pentti Avotie
Pentti Avotien veli Reino A. Avonius ja setä, Askon perustaja Aukusti Asko-Avonius ostivat vuonna 1941 Sahalahdessa sijaitsevan Saarioisten kartanon. Nuorempi veli Pentti suoritti asepalveluksensa ilmavoimien mekaanikkona ja suoritti jatkosodan jälkeen Tampereen teknillisessä koulussa loppuun koneteknikon opintonsa. Muutama vuosi valmistumisen jälkeen meni Ruotsissa Scania-Vabiksen ja Ab Tobaksmonopolin palveluksessa, kunnes Avotie palasi Oy Panama Tobacco Co:n palvelukseen vuonna 1951. Kyseinen yritys oli Saarioisten omistama tupakkatehdas. Seuraavana vuonna Avotiestä tuli Saarioisten tuotantopäällikkö, vuonna 1955 myyntipäällikkö, vuonna 1958 markkinointipäällikkö ja Reino Avoniuksen kuoltua vuonna 1969 toimitusjohtaja. Avotie jatkoi toimitusjohtajana aina vuoteen 1989, jolloin Saarioisissa työskenteli lähes 2 000 ihmistä. Yhtiön hallituksen puheenjohtajana hän toimi aina vuoteen 2000, hallituksen jäsenenä sen jälkeenkin. Avotie oli myös konsernin omistajayhtiön Artekno Oy:n hallituksen puheenjohtajana ja toimitusjohtajana.
Luettelo entisistä Interscope Recordsin artisteista
Tämä on luettelo entisistä Interscope Recordsin artisteista.
Klušinon taistelu
Tausta
Sigismund III päätti kostaa häiden tapahtumat ja Puolan kuningas marssi kohti Moskovaa vaatien hyvitystä. Sigismundin sotkeutuessa Venäjän asioihin tapahtumat alkoivat kiinnostaa myös Puolan kilpailija Ruotsia. Kaarle IX lupasi auttaa Vasili Šuiskia antaen tälle 5 000 Jacob De la Gardien johtamaa sotilasta Käkisalmen luovutusta vastaan. Vasili Šuiski suostui vaatimukseen vaihtoehtojen puutteessa.
Me halutaan olla neekereitä
Hausmyllyn musiikkikappaleessa "Se mustamies" on lainattu kappaleen kertosäettä "Me halutaan olla neekereitä". Vuonna 2004 julkaistulle FINmix 2004 -kokoelmalevylle kappaleesta julkaistiin elektronisen musiikin versio. Vuonna 2007 julkaistulla Suomen huonoin laulaja -kokoelmalevyllä kappaleen esittää Suomen huonoin laulaja -kilpailuun osallistunut kilpailija Ville Kaukonen.
Jan Laštůvka
thumb|Jan Laštůvka Jan Laštůvka (s. 7. heinäkuuta 1982 Havířov, Tšekkoslovakia) on tšekkiläinen jalkapalloilija, pelipaikaltaan maalivahti. Hän edustaa Ukrainan valioliigan FK Dnipro Dnipropetrovskia.
Uudenseelanninjuutalaiset
Historia
220px|thumb|vasen|1800-luvulla rakennettu Aucklandin synagoga. Juutalaisia alkoi tulla pienissä määrin Uuteen-Seelantiin samaan aikaan eurooppalaissiirtolaisten kanssa 1800-luvun alkupuolella. Englannista tulleet juutalaiskauppiaat John Montefiore, Joel Polack ja David Nathan olivat aktiivisia Pohjoissaarella jo 1830-luvulla. Juutalaisia oli myös ensimmäisten Wellingtonin alueen siirtolaisten mukana 1843. Juutalaisia tuli enemmän kultakuumeen aikana 1860-luvulla. Tuolloin heitä tuli Englannin lisäksi myös Saksasta ja Puolasta. Venäjältä ja Puolasta heitä tuli myös pakoon vuoden 1881 vainoja. Suurin osa tuli kuitenkin edelleen Britanniasta tai Australian kautta. Juutalaiset sopeutuivat elämään Uudessa-Seelannissa melko hyvin. Toisin kuin esimerkiksi tuon ajan Britanniassa, juutalaisia ei juuri syrjitty. 1800-luvun aikana perustettiin useita synagogia esimerkiksi Dunediniin, Christchurchiin, Wellingtoniin ja Aucklandiin.
Tietojohtaminen
Tietojohtamisen peruslukemista
Alvesson, M. 2004. Knowledge Work and Knowledge-Intensive Firms. Oxford University Press. USA. Choo, C. W., 1998. Knowing organization: how organizations use information to construct meaning, create knowledge and make decisions. New York. Oxford University Press. Davenport, T. H. & Prusak, L., 1998. Working Knowledge. Boston. Harvard Business School. Grönroos, Mauri, 2004. The Dynamics of Knowledge and Networks, Transatlanta Laihonen, H., Hannula, M., Helander, N., Ilvonen, I., Jussila, J., Kukko, M., Kärkkäinen, H., Lönnqvist, A., Myllärniemi, J., Pekkola, S., Virtanen, P., Vuori, V. & Yliniemi, T. (2013) Tietojohtaminen, Juvenes Print. Tampere. Newell, S., Robertson, M., Scarbrough, H., Swan, J., 2007. Managing Knowledge Work and Innovation. Palgrave Macmillan. Nonaka, I. & Takeuchi, H., 1995. The knowledge-creating company: how Japanese companies create the dynamics of innovation. New York. Oxford University Press. Ståhle, P. & Grönroos, M., 1999. Knowledge management tietopääoma yrityksen kilpailutekijänä. Helsinki. WSOY.
Evoluution todisteet
Stephanomeria malheurensis
Stephanomeria malheurensis -kasvin lajiutuminen todettiin Oregonissa. Kantalaji Stephanomeria exigua (alalaji coronaria) on täysin ristipölytteinen, mutta malheurensis on lähinnä itsepölytteinen ilmeisesti itsepölytteisyyteen johtaneen geenimutaation seurauksena, mikä on johtanut lajien eriytymiseen, vaikka ne kasvavat samalla alueella. Risteytymien hedelmällisyys on alentunut kromosomien rakenteellisten erojen vuoksi niin paljon, että geenit eivät voi siirtyä lajien välillä.
Madeiran kotihiiri
Madeiran hiiret ovat Madeiran saaren 1400-luvulla tapahtuneen asutuksen jälkeen kotihiirestä kehittyneitä hiirilajeja. Nyt saarella on peräti kuusi eri lajia, ja niillä on Robertsonin translokaatioita (eri kromosomien fuusioita). Madeiran hiirien kromosomimäärä (2N) vaihtelee välillä 22-40. Hiirilajien nopean lajiutumisen aiheuttaneita syitä ovat todennäköisesti topografian (vuorten) aiheuttama osapopulaatioiden eristäytyminen toisistaan (divergenttinen evoluutio) sekä geneettinen ajautuminen. Färsaarten kotihiiren katsotaan kehittyneen omaksi lajikseen 250 vuodessa siitä, kun hiiri tuotiin saarille.
Lontoon metron hyttynen
Lontoon metron hyttynen eli viemärihyttynen kehittyi lintuhyttysestä mahdollisesti 1900-luvulta alkaen, ellei ole sen vain etelämmässä maan päällä selviytyvä lähisukulainen.
Hedelmäkärpänen laboratoriossa
Doddin koe on toistettu monilla muilla hedelmäkärpäsillä ja ruoilla.
Fossiilit
Esimerkiksi lintujen ja nisäkkäiden oletetaan kehittyneen matelijoista, ja jo vuonna 1861 löydettiin Archaeopteryxin (höyhenpeitteinen lintulisko) fossiili, joka oli välimuoto lintujen kehityksessä. Fossiileja, jotka täyttävät tyhjän aukon, kutsutaan puuttuviksi lenkeiksi. Jotkut fossiililinjat ovat melko täydellisiä, kuten kehityslinja nisäkäsliskoista nisäkkäiksi, valaiden evoluutio ja hevosen heimon evoluutio kantalajista (Eohippus) nykyiseen hevoseen (Equus). Myös ihmisen esi-isät muodostavat vaikuttavan sarjan välimuotoja nykyiseen ihmiseen.
Muita geneettisiä todisteita
Yksinkertaisin ja voimakkain todiste tulee fylogeneettisistä rekonstruktioista, erityisesti kun verrataan hitaasti kehittyviä proteiinisekvenssejä. Nuo rekonstruktiot toistavat samoja sukulaisuussuhteita, joita on päätelty morfologian eli anatomian tutkimuksen perusteilla ja muiden biokemiallisten tutkimusten perusteilla. Yksityiskohtaisimmat tutkimukset on tehty vertailemalla kaikille aitotumaisille yhteisten mitokondrioiden genomeja.
DNA:n vertailu mahdollistaa lajien luokittelemisen eri luokkiin ja siten saadut luokittelut vastaavat hyvin suurella tarkkuudella morfologian perusteella pääteltyjä perinteisiä taksonomioita, jopa korjaavat niissä olevia mahdollisia virheitä. Sekvenssien vertailu on tarpeeksi vahvalla pohjalla, jotta sen perusteella voidaan korjata fylogeneettisiä puita, varsinkin jos muut todisteet ovat puutteellisia. Esimerkiksi neutraali ihmisen DNA poikkeaa arviolta n.1,2 % lähimpien sukulaistemme simpanssien neutraalista DNA:sta, 1,6 % gorilloiden ja 6,6 % paviaanien neutraalista DNA:sta. Geenisekvenssit mahdollistavat näin päätelmät ja määritykset sukulaisuussuhteista ihmisen ja muiden apinoiden väleillä. Ribosomaalisen RNA:n geenin 16S, joka on elintärkeä geeni kaikelle elämälle, sekvenssien perusteella on tehty laaja fylogeneettinen vertailu ja tuon Carl Woesen työn perusteella eliökunnassa on tapahtunut kaksi pääjakoa: ensin muusta eliökunnasta erosivat bakteerit ja myöhemmin arkit ja aitotumaiset, joihin mekin siis kuulumme.
Vertaileva anatomia
Yksilönkehityksen aikana tavatut yhtäläisyydet. Nisäkkäiden, lintujen ja matelijoiden hyvin varhaiset kehitysvaiheet muistuttavat erittäin paljon toisiaan. Samankaltaisuus selittyy sillä, että eri selkärankaisryhmät ovat perineet yhteisiltä esivanhemmiltaan kehitystapansa, joka niissä edelleen toistuu.
Sähkölinja-auto
Turku
Sähkölinja-autoja käytetään myös Turun seudun joukkoliikenteessä. Kesällä 2021 sähköbusseja liikennöi Turussa 61 kappaletta ja vuonna 2022 yhteensä 70.
Otto Ender
Ender nimitettiin 18. heinäkuuta 1933 Engelbert Dollfussin hallituksen perustuslaillisten ja hallinnollisten uudistusten ministeriksi. Hänen valvonnassaan Itävalta otti käyttöön uuden autoritäärisemmän perustuslain.
Renae Jacobs
Renae Jacobs (s. 1. helmikuuta 1957 Chicago, Illinois) on yhdysvaltalainen ääninäyttelijä, jonka tunnetuin äänirooli on April O'Neil animaatiosarjassa Turtles – mutanttikilpikonnat.
Alleghenyn piirikunta
Alleghenyn piirikunta on Yhdysvaltojen Pennsylvanian osavaltiossa sijaitseva piirikunta. Sen väkiluku oli 1 216 045 vuonna 2019 ja sen pinta-ala on 1 930 neliökilometriä. Pittsburghin kaupunki on piirikunnan hallintokeskus.
Atte Kilpinen
Hampurin baletin koreografi ja johtaja John Neumeier on kutsunut Kilpisen Hampurin baletin tanssijaksi syksyllä 2020. Vuoden jälkeen Kilpinen palaa takaisin Suomen Kansallisbalettiin.
Kilpinen on tanssinut pop-laulaja Robinin Hula Hula -musiikkivideolla vuonna 2017.
Antependium
Alttarin etureunan koristaminen on peräisin keskiajalta. Vanhimmat tiedot antependiumeista ja alttariliinoista ovat 700-luvulta ja 800-luvulta on tietoja alttareista, joiden etusivu oli koristeltu reliefimäisin puu-, metalli- tai norsunluukoristeluin. Kun kirkon alttari sijoitettiin kuorin itäseinään, kehittyi 1200-luvulta alkaen edelleen tapa koristaa alttarin etuseinä puuveistoksin tai -leikkauksin tai metallisin korkokuvin (antemensale). Myöhemmin sen korvasi alttarin koko etuseinän peittävä kangas (antependium). Alttaripöydän liinan ja antependiumin saumaa peittämään käytetään usein pitsiliinaa. pienoiskuva|St. Paulin kirkon antependium (Leipzig, Saksa) Joissakin kirkoissa antependiumin asemasta alttarin etureunaa koristaa kapea reunusvaate alttarin yläreunassa (superfrontale). Reunusvaatetta voidaan käyttää, jos antependium on yksivärinen tai koristeeton tai jos alttaripöydän muoto ja materiaali edellyttävät sitä.
Fantomas – sadan naamion mies
Fantomas – sadan naamion mies (Fantômas) on André Hunebellen ohjaama ranskalais-italialainen elokuva vuodelta 1964 ja kolmiosaisen Fantomas-elokuvasarjan ensimmäinen osa. Kaksi muuta ovat Fantomas nauraa kuolemalle ja Fantomas uhkaa maailmaa. Elokuvat perustuvat Marcel Allainin ja Pierre Souvestren vuonna 1911 alkaneeseen jatkokertomukseen Fantomasista. Elokuva on alkuperäisiä tarinoita kepeämpi, ja komisario Juve on esikuvaansa koomisempi.
Jaroslav Drobný (jalkapalloilija)
thumb|Jaroslav Drobný (2009) Jaroslav Drobný (s. 18. lokakuuta 1979 Počátky, Tšekkoslovakia) on tšekkiläinen jalkapalloilija, pelipaikaltaan maalivahti. Hän edustaa Saksan Bundesliigan Werder Bremeniä.
Valdemarsvikin kunta
Väestönkehitys
Vuoden 2011 lopussa kunnan väestö jakautui eri ikäryhmiin seuraavasti:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Valdemarsvikin kunnanvaltuustossa vuodesta 1973 lähtien.
Kiimasjärvi (Äänekoski)
Maantietoa
Järven rantaviivan pituus on 23,9 kilometriä ja sen rannat ovat puoliksi metsämaata ja peltomaata. Järven ympäristön haja-asutus on hajallaan nykyisten tai entisten peltomaiden yhteydessä, mutta järven pohjoispuolella Parantalassa ja Hietamassa asutus on tiheää. Kummankin asutusalueen läpi kulkee valtatie 13 ja Jyväskylä–Haapajärvi-rautatie. Järven etelä- ja länsirantoja seuraa yhdystie 16797 ja siitä haarautuva Rantakylän ja Kyyrälänkylän kylätie. Saarijärven ja Äänekosken välinen kuntaraja halkaisee Kiimasjärven. Raja saapuu pohjoisesta Pajukarille, josta se seuraa järven keskilinjaa Etelälhden Rantakylään.
Vedenlaatu
Järven vedenlaatua on tutkittu. Sen vedenväri on ruskeaa, koska vesi on humuspitoista, ja koska vesi on rehevöitynyttä. Veden happamuustaso on lähellä neutraalia (pH 6,6).
Vesistösuhteet
Järven laskujoki on Hietamankoskesta alkava Suojoki, joka on jäänyt Hietamankosken vesivoimalaitoksen padon alle. Suojoki laskee Naarajärveen. Voimalan padon eri puolilta on pudotusta noin 13 metriä.
Pitkävene
Venehautaus
Vainajia on usein poltettu tai haudattu pitkäveneissä. Tätä kutsutaan venehautaukseksi. Kuuluisia viikinkien venehautoja ovat Tunen venehauta, Osebergin laiva ja Gokstadin laiva.
Köydenveto kesäolympialaisissa 1920
Vuoden 1920 kesäolympialaisten köydenveto järjestettiin 17. – 18. elokuuta 1920 Antwerpenissä Antwerpenin olympiastadionilla. Tämä oli viides ja toistaiseksi viimeinen kerta kun köydenveto oli mukana olympialaisten ohjelmassa. Laji oli ainoastaan miehille. Lajiin osallistui 40 osanottajaa viidestä eri maasta.
Munck af Fulkila
Suvun jäseniä
Näistä Hirsjärven suku jakautui Anders Erik Munckin pojista kolmeen haaraan. Vanhimpaan haaraan kuuluivat hovioikeudenneuvos Karl Fredrik Munck (1819–1900) ja tämän veljenpoika, kenraalimajuri ja todellinen valtioneuvos Lennart Fritiof Munck (1852–1941), joka toimi Mikkelin läänin kuvernöörinä ja vuosina 1918–1919 Suomenlinnan komendanttina ja varuskunnan päällikkönä. Keskimmäisen sukuhaaran jäsen oli senaattori Adolf Fredrik Munck (1800–1886). Nuorimpaan haaraan kuuluivat vuonna 1778 vapaaherralliseen säätyyn korotetut kolme veljestä: Uudenmaan ja Hämeen läänin maaherra, vapaaherra Johan Henrik Munck (1748–1817) ; tämän veli, kamarirevision puheenjohtaja, hovitallimestari ja sittemmin kreivi, Ruotsin kuningas Kustaa III:n suosikki, Adolf Fredrik Munck (1749–1831) ; sekä veljeksistä nuorin, Kustaa IV Aadolfin hovimarsalkka, Tukholman käskynhaltija, vapaaherra Otto Magnus Munck (1764–1853). Näistä Johan Henrik Munckin poika oli Helsingin yliopiston sijaiskansleri, jalkaväenkenraali ja vapaaherra Johan Reinhold Munck (1795–1865). Hänen poikansa oli Hausjärven Erkylän kartanon omistaja Carl Otto Alexander Munck (1853–1927), jonka tytär oli jääkäripataljoona 27:n sairaanhoitaja, vapaaherratar Ruth Munck (1886–1976). Johan Reinhold Munckin tytär oli Minette Donner (o.s. Munck, 1848–1922), kielitieteilijä ja senaattori Otto Donnerin puoliso ja tutkimusmatkailija ja kielitieteilijä Kai Donnerin äiti.
Finspångin kunta
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Finspångin kunnanvaltuustossa vuodesta 1973 lähtien.
Rajaton
Rajaton on viisijäseninen a cappella -lauluyhtye, joka on perustettu vuonna 1997 Helsingissä.
Alttariliinat
pienoiskuva|Alttari, jota peittää alttariliinat (St. Paulin kirkko, Leipzig,Saksa) Alttariliinat ovat erityisesti läntisten kirkkojen kirkkorakennusten alttaria peittäviä valkoisia kangasliinoja.
Kirkon alttari on perinteisesti keskiajalta lähtien peitetty kolmella valkealla liinalla. Alimmainen liina on suojaliina, usein valmistettu pellavasta tai muusta suojaavasta materiaalista. Se suojaa muita liinoja kivisestä alttaripöydästä mahdollisesti irtoavalta kosteudelta. Keskimmäinen liina peittää alttaripöydän ja liina ulottuu alttarin päätyjen yli jopa kuorin lattiaan saakka. Kolmas liina on suojaliina, alttaripöydän kokoinen ja se voidaan helposti vaihtaa ja pitää puhtaana. pienoiskuva|Vissefjärdan kirkon alttari, Ruotsi. Alttariliinat ja alttarin edustalla kapea pitsikoriste. Alttaripöydän edustalla [[antependium.]] Koska alttaria on perinteisesti pidetty Kristuksen haudan vertauskuvana, ovat alttarin liinat nähty Kristuksen käärinliinoina ja ne on valmistettu usein pellavasta tai puuvillasta. Niiden voidaan tulkita myös kuvaavan Jeesus-lapsen kapaloliinoja Betlehemin seimessä. Tosin uusissa kirkoissa alttaripöytä jätetään usein paljaaksi ilman mitään liinoja. Näin menetellään usein arkkitehtoonisista tai esteettisistä syistä.
Jermu Porthén
Kaudella 2010–2011 31. tammikuuta Porthenin ilmoitettiin siirtyvän Mestikseen KooKoon riveihin. Hän pelasi muutaman pudotuspeli-ottelun kunnes KooKoo:n pelit loppuivat ottelusarjan häviämiseen.
Rai Vloet
Maajoukkueura
Vloet on edustanut Alankomaita monilla eri nuorten maajoukkuetasoilla. Vuonna 2012 hän oli mukana voittamassa EM-kultaa alle 17-vuotiaiden kanssa. Vuodesta 2015 alkaen Vloet on kuulunut Alankomaiden alle 21-vuotiaiden maajoukkueeseen.
M-Hydroksiasetofenoni
Ominaisuudet ja esiintyminen luonnossa
Huoneenlämpötilassa m-hydroksiasetofenoni on valkoista kiteistä ainetta. Se liukenee hieman kuumaan veteen ja paremmin moniin orgaanisiin liuottimiin esimerkiksi etanoliin, halogenoituihin hiilivetyihin ja aromaattisiin hiilivetyihin. Yhdiste on heikko happo ja sen pKa-arvo on 6,59.
Eemeli Kouki
Kouki nousi miesten maajoukkueryhmään toukokuussa 2014. Hän pelasi uransa ensimmäisen A-maaottelun kesäkuun 1. päivä 2014 Kanadaa vastaan. Kouki on pelannut sekä yleispelaajan että liberon roolia niin maajoukkueessa kuin seurajoukkueissa. Maaotteluita hän on pelannut 36 kappaletta. Hän oli viimeinen pelaaja, joka pudotettiin ulos lopullisesta kisakokoonpanosta MM-kisoista 2014 ja EM-kisoista 2015.
Jyrki Paavola
Paavola on tehnyt vuodesta 1965 lähtien Hymy-lehdessä julkaistua Puutaheinää-sarjakuvaa yhdessä graafikko Risto Nurisalon kanssa (Jykä & Rike). Nurisalo piirtää sarjakuvan ja Paavola vastaa tekstityksestä. Puutaheinää-sarjakuva sai Suomen sarjakuvaseuran Puupäähattu-palkinnon 1992. Jykä ja Rike ovat tehneet myös Runteli-nimistä sarjakuvaa, joka ilmestyi Tamperelainen-lehdessä, VIP-lehdessä ja Hymyssä aina 1980-luvun alkuun saakka. Runteli-sarjakuvasta ilmestyi 1974 koottu albumi Runteli heittää vesilintua. Muita heidän tekemiään sarjakuvia ovat olleet muun muassa Etsivätoimisto Hämäläinen & Savolainen ja Niämiset. Paavola teki lisäksi yhdessä Veli-Pekka Alaren kanssa Suosikki-lehdessä vuosina 1975–1979 julkaistua Kutri-Helena-sarjakuvaa.
Söderköpingin kunta
Kuntajaon kehitys
Nykyinen Söderköpingin kunta koostuu Söderköpingin kaupungista ja yhdeksästä entisestä maalaiskunnasta.
Vuoden 1971 kuntauudistuksessa siirryttiin yhtenäiseen kuntamuotoon ja muodostettiin Söderköpingin kunta yhdistämällä Söderköpingin kaupunki ja Aspveden. Nykyiset rajansa kunta sai vuonna 1974, jolloin Stegeborg liitettiin siihen.
Saksan jalkapallon 1. Bundesliiga 1980–1981
Kauden yhteenveto
Kaudella 1980–1981 Bundesliigassa nähtiin suomalaisia ensi kertaa sitten Juhani Peltosen, joka oli ensimmäinen suomalainen jalkapalloilija Saksan korkeimmalla sarjatasolla. Pasi Rautiainen edusti Bayern Müncheniä yhdessä ottelussa ja Seppo Pyykkö pudonnutta Bayer Uerdingeniä kolmessa ottelussa.
Söderköpingin kunta
Piirit
thumb|right|250px|Kartta Söderköpingin kunnan piireistä.
Kidevioletti
Myrkyllisyys
Kidevioletti on myrkyllistä ja nieltynä aiheuttaa huonovointisuutta, vatsakipua, nenäverenvuotoa ja kosketusherkkyyttä. Sen on eläinkokeissa todettu olevan myös mutageeninen ja karsinogeeninen.
Usko Laukkanen
Laukkanen sai vuonna 1991 valtion taiteilijaeläkkeen.
Pizza
Historia
Ensimmäiset napolilaiset pizzantekijädynastiat (pizzaioli) syntyivät tuohon aikaan. Vuoteen 1830 asti pizzaa myytiin ulkoilmakojuissa kaduilla, mutta silloin maailman ensimmäinen oikea pizzeria, Antica Pizzeria Port’Alba, avautui Napolissa ja on yhä toiminnassa osoitteessa Via Port’Alba 18. Pizza sopi aateliseen makuun (Napolin kuningas Ferdinando II nautti suuresti pizzasta) ja vielä enemmän kansan suuhun. Siitä tuli pian päivittäin syötävä ruokalaji.
Pizzasta tuli Yhdysvalloissa pian kasvavien ravintolaketjujen tuote. Varhaisia pizzaketjuja olivat muun muassa Shakey’s Pizza ja Pizza Hut, jotka perustettiin 1954. Elintarviketeknologian kehityksestä merkittävä osa on mennyt pizzan hyväksi – tärkeimpiä haasteita ovat olleet täytteen ja taikinan pitäminen erillään toisistaan ja jäädyttämistä ja kuumentamista jäykistymättä kestävän pizzapohjan kehittäminen. Pakastepizza lanseerattiin vuonna 1957. 1960-luvulla kehitettiin pahviset pizzalaatikot.
Jesse Quick
Soolosankarina
Maa 11 universumissa, jossa kaikki ovat vastakkaista sukupuolta päämaailman vastakappaleistaan, Jesse Quick on kyseisen maailman naispuolinen Salama ja Jess Chambersin/Kid Quickin täti ja mentori.
George Anson (paroni)
George Anson liittyi laivastoon helmikuussa 1712 ja yleni nopeasti luutnantiksi. Hän sai ensimmäisen komentajuutensa 1722, ja kapteeniksi hänet ylennettiin 1724. Hän palveli Pohjois-Amerikassa 1724-30 ja uudelleen 1733-35 laivojen HMS Scarborough ja HMS Squirrel kapteenina. Vuonna 1737 hän sai 60-tykkisen linjalaivan HMS Centurionin komentajuuden.
Capoeira
Varhaiset lähteet
Capoeiran historian tutkiminen on vielä kesken, ja suuri osa orjuudesta kertovasta lähdeaineistosta 1500–1800-lukujen osalta on vielä lukematta.
Capoeiran kriminalisointi 1800-luvulla
Väkivaltaisuudesta kertovat myös Rio de Janeiron sotilaskomission kirjeet sotaministeriölle vuodelta 1821. Eräässä kirjeessä kerrotaan capoeiristojen tappaneen kuusi ihmistä ja puukottaneen useita. Karnevaalien aikana käydyissä taisteluissa rikollisjengien kerrottiin ottelevan "oikeasta tyylistä taistella". Virkavalta vastasi tällaiseen toimintaan kovin ottein. Capoeiraa harjoittelemasta ja käyttämästä tavatut pidätettiin ja heitä kidutettiin. Tämän ajan Rio de Janeiron poliisipäällikön tapoihin kuului leikata kiinnijääneen capoeiristan hauis poikki. Lopuksi kuulusteltava heitettiin vankityrmään. Usein käytettiin myös julkista rangaistusta, esimerkiksi ruoskintaa.
Capoeira de angola
Mestre Pastinhan (Vicente Ferreira Pastinha) elämäntyö hänen nimeämänsä capoeira de angola -tyylisuunnan kohdalla on myös ollut hyvin merkittävää capoeiran nykytilaa ajatellen. Mestre Pastinha avasi capoeira de angola -koulun vuonna 1941. Siellä Pastinhan ideologian mukaista capoeiraa alettiin opettaa ensimmäistä kertaa systemaattisesti. Pastinhan tavoitteena lienee ollut, samoin kuin Bimballa, säilyttää capoeiran kulttuurillinen rikkaus sekä samalla hankkia capoeiralle tietynlainen urheilullinen status. Pastinhan perintöä kunnioittavat nykyään monet capoeira de angola -tyylisuuntaa harjoittelevat capoeiraryhmät keltamustissa univormuissaan.
Mestre Pastinha tuli tunnetuksi capoeiran filosofina monien aforismiensa vuoksi. Mestre Pastinha sokeutui elämän loppuaikana ja kuoli 92 vuoden ikäisenä vuonna 1981 köyhänä ja hylättynä pienessä huoneessaan Brasilian viranomaisten suljettua Largo do Pelourinholla sijaitsevan koulun luvaten avustaa uuden koulun perustamisessa. Pastinha ei kuitenkaan koskaan saanut tätä luvattua koulua. Capoeira de angola jäi kuitenkin elämään.
Jerry Ahtola
Jerry Krister Ahtola (s. 25. maaliskuuta 1986 Turku) on suomalainen uransa lopettanut jääkiekkoilija. Hän oli pelipaikaltaan keskushyökkääjä, mutta Ahtola osasi pelata myös laidassa. Hän pelasi urallaan SM-liigaa Helsingin IFK:ssa, Tapparassa, Rauman Lukossa, Turun Palloseurassa ja Tampereen Ilveksessä yhteensä 617 runkosarjaottelua tehopistein 111+104=215 ja 72 playoff-ottelua tehopistein 15+14=29. Ahtola oli voittamassa Suomenmestaruutta HIFK:ssa vuonna 2011 sekä SM-pronssia Lukossa vuonna 2014 ja HIFK:ssa vuonna 2018. Hän pelasi urallaan myös viisi A-maaottelua.
Disney+
Disney+ (tai Disney Plus) on yhdysvaltalainen tilausvideopalvelu, joka tarjoaa elokuvia ja televisiosarjoja suoratoistona vastaanottajille. Palvelu julkistettiin elokuussa 2017 ja se avattiin 12. marraskuuta 2019 Yhdysvalloissa, Kanadassa ja Alankomaissa sekä 19. marraskuuta 2019 Australiassa ja Uudessa-Seelannissa. Itävallassa, Saksassa, Irlannissa, Italiassa, Espanjassa, Sveitsissä, Isossa-Britanniassa. Palvelu avattiin 24. maaliskuuta 2020 ja Ranskassa 7. huhtikuuta 2020. Belgiassa, Luxemburgissa, Portugalissa ja Pohjoismaissa palvelu avattiin 15. syyskuuta 2020. Palvelulle on povattu sen sisällöstä johtuvaa menestystä, sillä Disney omistaa lukuisten omien lapsille suunnattujen hahmojensa ja nimikkeiden lisäksi Marvel Studiosin kautta Marvel-supersankarien ja Lucasfilmin kautta Tähtien sodan oikeudet sekä 21st Century Foxin entisistä omistuksista National Geographicin dokumentit ja myöhemmin myös 20th Century Studiosin elokuvat.
Fanny von Hertzen
Fanny von Hertzen (16. heinäkuuta 1873 Sakkola – 29. huhtikuuta 1950) oli suomalainen raittiusliikkeen, NNKY:n ja Valkonauhaliiton aktiivi.
Naseby (1655)
Palvelus
John Hubbard vastaanotti 12. kesäkuuta aluksen päällikön tehtävät ja luopui niistä 4. joulukuuta. Alus oli ruhtinas Rupertin ja Albemarlen herttuan lippulaivana. Pyhän Jaakonpäivän taistelussa 25. kesäkuuta alus oli punaisen laivueen keskimmäisessä osastossa. Alus makasi palveluksesta poistettuna Gillinghamin edustalla, kun Alankomaiden laivasto valtasi sen hyökätessäänn Medwayhin 12. kesäkuuta 1667. Alus kuljetettiin sotasaaliina Rotterdamiin, missä se asetettiin näytteille. Alus romutettiin 1673 Hellvoetsluisissa.
Mustanruunikko
Tyrosinaasi-ruskea
Tyrosinaasi-proteiini 1 (TYRP1) on proteiini, joka vaikuttaa melaniinin muodostumiseen ja jonka määrittää TYRP1-geeni, jota kutsutaan myös "ruskeaksi", brown, tai b-lokukseksi. Ihmisissä TYRP1-geenin mutaatiot aiheuttavat muutoksia "normaaleihin" ihon, silmien ja hiusten väreihin sekä varsinaisen albinismin tyyppeihin. Muilla nisäkkäillä geenin mutaatiot aiheuttavat joitakin punaruskeita värityksiä: hiirillä ruskean (brown), kissoilla ja koirilla suklaanruskean (chocolate) ja naudoilla hallavanruskean (dun).
Kapala
Kapala on maalaiskunta ja sen keskuskylä Sikasson alueen Koutialan piirissä Malissa. Se sijaitsee 25 kilometriä Koutialasta etelään. Kunnassa on 8 300 ja kylässä 2 500 asukasta (vuonna 2009).
Kuntaan kuuluu kolme kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.
Seudun pääelinkeino on maatalous. Tärkeimmät viljelykasvit ovat hirssi, durra ja maissi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, siat ja siipikarja.
György Ligeti
Elämä
Ligeti syntyi Dicsőszentmártonissa (nykyään Târnăveni) ja sai varhaisen musiikkikasvatuksensa Kolozsvárin (nykyään Cluj-Napoca) konservatoriossa nykyisen Romanian Transilvaniassa. Hänen koulutuksensa keskeytyi vuonna 1943, kun Saksan kansallissosialistinen työväenpuolue pakotti hänet juutalaisuutensa vuoksi tekemään työtä. Samoihin aikoihin hänen vanhempansa, veljensä ja muut sukulaisensa vietiin Auschwitzin keskitysleirille; hänen äitinsä oli ainoa, joka selviytyi.
Sodan jälkeen Ligeti jatkoi opintojaan Budapestissa ja valmistui vuonna 1949. Hänen opettajiaan olivat Pál Kadosa, Ferenc Farkas, Zoltán Kodály ja Sándor Veress. Hän siirtyi tekemään etnomusikologista tutkimusta romanialaisesta kansanmusiikista, mutta vuoden kuluttua palasi vanhaan opinahjoonsa Budapestiin opettamaan harmoniaa, kontrapunktia ja musiikkianalyysia. Silloinen kommunistihallinto oli kuitenkin katkaissut yhteydet Unkarin ja lännen väliltä, ja Ligetin täytyi kuunnella salaa radiolähetyksiä pysyäkseen musiikin tyylivirtausten mukana. Joulukuussa 1956, kaksi kuukautta sen jälkeen, kun neuvostoarmeija oli pysäyttänyt Unkarin kansannousun, hän pakeni Wieniin ja otti Itävallan kansalaisuuden vuonna 1959.
Tomi Salesvuo
Salesvuo keikkailee aktiivisesti oman Tomi Salesvuo East Funk Attack yhtyeensä kanssa. East Funk Attack on vuonna 2013 perustettu rock-henkinen funk-yhtye, jonka sävellyksistä ja tuotannosta vastaa Salesvuo. East Funk Attack uudisti rivinsä alkuvuodesta 2018 ja on nykykokoonpanossaan kuusihenkinen kokoonpano. Yhtyeessä on aiemmin soittanut Suomen kärkikaartiin kuuluvia muusikoita mutta myös nuorempaa sukupolvea. Bändin laulajana toimi Anniina Karjalainen (2013-2018), joka muistetaan TV:stä ensimmäiseltä Idols-kaudelta [1] sekä mm. kitaristi Marzi Nyman (2013-2018). East Funk Attack julkaisi esikoislevynsä EFA (Satomusic) vuonna 2014 ja toisen albuminsa nimeltä Rhythm (Satomusic) vuonna 2016. Bändin uusi laulaja on Taru Ratilainen ja yhtye on nykykokoonpanossaan kuusihenkinen. East Funk Attack on keikkaillut sekä kotimaassa että ulkomailla klubeilla ja festivaaleilla. Kesäkuussa 2018 bändiltä on julkaistu Studio Live -sarjaa joka esittelee nykykokoonpanon versiot kameroiden taltioimina live-esityksinä Sipoon E-Studiolla.
Pedagoginen työskentely
Muusikontöiden ja muusikkoyrittäjyyden ohella Salesvuo toimii lehtorina Metropolia ammattikorkeakoulussa Helsingissä. Hän on esiintynyt, pitänyt mestarikursseja sekä opettanut eri puolilla Eurooppaa, Venäjällä, Turkissa, USA:ssa ja Kanadassa. Aikaisempia pedagogisia opetus- ja vastuutehtäviä ovat olleet mm. työskentely Pohjois-Karjalan ammattikorkeakoulussa (Joensuu) sekä Palmgren konservatoriossa (Pori). Hän oli suositun Äärirajoilla tapahtuman ja rytmimusiikin kesäleirin (Joensuu) taiteellinen johtaja kahdeksan vuoden ajan. Salesvuo on vieraillut lukuisissa kotimaan ammatillisissa musiikkioppilaitoksissa pitäen luentoja, mestarikursseja sekä rumpuklinikoita.